In oare kombinaasje fan poëzij en muzyk wie it projekt ‘Wind Images – stem, slagwerk en orgel’ út 2010, tegearre mei Sytze Pruiksma en Reitze Smits. Begjin 2014 waard yn Ljouwert in grutte muzykteatershow holden mei Fryske hynders, dêr’t it gedicht ‘It faderpaard’ fan Hettinga sintraal yn stie. By dy gelegenheid joech Bornmeer de twatalige bondel út 1995 op ’en nij út as It faderpaard / Het vaderpaard en andere gedichten.